Hlina, Alojz, poslanec NR SR (2015-09-18):
Vážený pán predseda, vážený pán minister, vážené kolegyne, kolegovia, poviem otvorene, že som si v zásade nerobil prípravu na vaše zákony, pán minister, iba na jeden, na DPH. Ináč to tiež treba povedať, že všimnite si, jak je uložený, hej, aby proste ten impakt na spoločnosť bol čo najväčší. Je vyhradený na stredu, po vláde, proste budúca streda bude o základných potravinách, hej, bude o základných potravinách, bude o veľkej sláve, bude o zemiakoch, bude o všetkom. Je také niečo ako úcta k zakladateľovi, pán minister. Mohli by ste ma niekde spomenúť, lebo na začiatku toho príbehu, na začiatku toho príbehu som stál ja. Dobre? Naozaj, ja si naozaj myslím, že základné potraviny majú mať zníženú DPH. Čiže na ten som sa, ale na tieto som sa nepripravoval. A viete prečo? Lebo ja v zásade myslel, že vy nedonesiete sem nejakú habaďúru. Viete, myslel som si, že bude to akože v poriadku. Ale teraz som zbežne preletel aj tie pohľadávky, mimochodom, ste mi neodpovedali na to, že prečo, hej, že prečo sa nezverejňujú tie osoby alebo resp. prečo sa ten register už nebude používať, to ma tiež zaujíma. A môže to mať súvis aj s týmto zákonom. Vážení ľudia, ja vám niečo poviem. Ak doteraz úžerníci mohli dávať 300-500 eur úžernícke spotrebiteľské úvery, tak teraz sa z nich stávajú banky. Teraz sa z nich stávajú spoločnosti, ktoré môžu dávať úvery na bývanie už. Prosím vás pekne, veriteľom v zmysle tohto zákona sa stávajú banky podľa zákona o bankách a veriteľom v zmysle tohto zákona sa stávajú úžerníci, podľa, ktorí prešli procesom licencovania. Pán minister, to myslíte vážne? Proste tie spoločnosti, sme sa tu teraz tešili spoločne, že sa to utriaslo na 10 % z nich. Z tých 10 budeme pozorne pozerať, čo stvárajú, a donesiete sem hneď na druhý ďalší zákon, že proste sa z nich stanú, to budú ctihodné spoločnosti, ktoré budú poskytovať úvery na bývanie. Čiže ak doteraz mohli dávať spotrebiteľské, hnusné krátkodobé pôžičky, ktoré, už sa nad nimi sťahuje mračno, hej, už sa tá, tá sieť sa zatvára, lebo už Európska únia to chráni. A my predsa len, chvalabohu, sme v tej Európskej únii a musíme aj plniť, lebo keby tu nebola Európska únia, tak tu je peklo, hej. Čiže už spotrebiteľské úvery sa stávajú problematické. Už verím, že Najvyšší súd vydá rozhodnutie, že zmenky, spotrebitelia nemôžu platiť zmenkové úroky. Verím tomu. Ja chcem niečomu veriť v tejto krajine. Tak čo nedostanú úžerníci? Úžerníci dostanú ďalší zákon a budú mať úvery na bývanie. To znamená, oni teraz budú požičiavať nie 300 eur, 400, oni budú požičiavať 2-tisíc eur, 3-tisíc a dostanú zabezpečovacie mechanizmy presne podľa tohto zákona. Čiže nastane peklo. Ja len zbežne hovorím, pán minister, toto ste doniesli do parlamentu? Že proste sa úžernícke spoločnosti, ktoré prešli procesom licencovania a pridelením licencie, na druhý deň tam majú stáť všetci – od NBS-ky, cez živnostenský, cez daňový, cez políciu – všetci tam majú stáť a pozerať, čo robia, aby im by bolo treba odobrať, lebo takéto spoločnosti nemajú čo na trhu robiť, tak vy donesiete sem zákon, že to sa stávajú z nich cnostné finančné domy. To znamená, že Pôžičkáreň bude cnostný ctihodný dom, však to už bude banka. Čiže áno! Proste a vy dokonca, ten úver na bývanie sa stane úverom na bývanie vtedy, keď kúpite, keď sa prevedie iný úver, ktorý bol vydaný ako na bývanie. Prosím vás, ja to presne vidím. Ja len nahlas rozmýšľam. Ako sa toto prijme, tak Pôžičkáreň, SMSCREDITS, COFIDIS vám povedia, že vám dajú modré z neba, len si preveďte ku nim tú hypotéku. Oni vám povedia modré z neba. Keď vtáčka lapajú, tak mu budú spievať, že toho budú plné noviny. Ja už viem, prečo je také mŕtvolné ticho okolo úžerníkov. Všimnite si to mŕtvolné ticho. Tu riešime osudy desaťtisícov ľudí, ktorí sa stali finančnými otrokmi, a v novinách ani čiarka. Dokonca Pravda uverejní PR článok. To mŕtvolné ticho je preto, lebo sa očakáva, že prijatím tohto zákona nebankovky... Koľko ich pôjde vonku? 10, 20, 30 mil. eur do reklamy? To je všetko, prosím vás, ale to je nechutné. To je na vracanie. Áno, obrovské reklamné budžety sa otvoria týmto nebankovkám. Čiže SMSCREDITS, Pôžičkáreň, Rumanovci budú požičiavať ľuďom na bývanie. Takto sme dopadli, pán minister? Takto sme dopadli? Že my spravíme z úžerníkov ctihodné finančné domy? Toto sme chceli? Toto urobíte našim ľuďom, že ten biedak z Michaloviec sa dostal tam, kde sa dostal, pôjde si požičať a už sa to nebude volať spotrebiteľský úver. Už sa to nebude volať spotrebiteľský úver. Už to bude úver na bývanie zabezpečený nehnuteľnosťou. A kde ich ubytujeme? V tom stanovom meste v Malackách tých všetkých ľudí? Ja neviem, kde ich všetkých dáme, keď ich tí úžerníci všetci vyženú z tých domov. Toto ste doniesli do parlamentu? To nemá kto v tejto krajine...? Prosím vás, aj banky na to skočia. Aj na to banky, však banky majú svoje, svoje nebankovky, keby som to už tak povedal. Tak aj banky si povedia, no načo sa ja budem trápiť, keď ma tento štát pustí do takéhoto podnikania. Načo ja sa tu budem trápiť, keď štát z úžerníkov urobí finančné domy? Proste vy pôjdete, na novej stanici v Košiciach, tam je celá, nič tam nie je, ale už je tam Pôžičkáreň vysvietená. A tam si budete brať úvery na bývanie? Takto sme skončili? Inde to je pod zemou, inde to je mafia, u nás to bude dávať úvery na bývanie? Ja som mal pocit, že uzavrieme ten kruh toho pekla, toho teroru, že zopár tých nebankoviek tu zostane, ale budú si dávať veľký pozor, čo budú stvárať, veľký pozor. Ale nie! Práve naopak. Veriteľom v zmysle tohto zákona sa stanú spoločnosti a si zoberte ten nepomer. To znamená, tí, čo majú bankovú licenciu podľa zákona o bankách, a nejakí šuflikanti, lúmeni, ktorí prejdú sekretárskym procesom licencovania, sú z tohto pohľadu už finančné domy. To si chcete zobrať, pán minister, na zodpovednosť? To vám gratulujem.